CELEX: 62017CN0585
Language: mt
Date: 2017-10-05 00:00:00
Title: Kawża C-585/17: Talba għal deċiżjoni preliminari mressqa mill–Verwaltungsgerichtshof (l–Awstrija) fil–5 ta’ Ottubru 2017 – Finanzamt Linz, Finanzamt Kirchdorf Perg Steyr

15.1.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 13/6
            
         Talba għal deċiżjoni preliminari mressqa mill–Verwaltungsgerichtshof (l–Awstrija) fil–5 ta’ Ottubru 2017 – Finanzamt Linz, Finanzamt Kirchdorf Perg Steyr
   (Kawża C-585/17)
   (2018/C 013/07)
   Lingwa tal-kawża: il–Ġermaniż
   
      Qorti tar-rinviju
   
   Verwaltungsgerichtshof
   
      Partijiet fil-kawża prinċipali
   
   
      Rikorrenti: Finanzamt Linz, Finanzamt Kirchdorf Perg Steyr
   
      Parti oħra: Dilly’s Wellnesshotel GmbH
   
      Domandi preliminari
   
   
               1.
            
            
               Modifika ta’ skema ta’ għajnuna awtorizzata, li permezz tagħha Stat Membru jirrinunzja li jkompli juża l-awtorizzazzjoni ta’ għajnuna għal grupp speċifiku (separabbli) ta’ benefiċjarji u jnaqqas għalhekk biss il-livell ta’ għajnuna mogħtija taħt miżura ta’ għajnuna eżistenti, tikkostitwixxi, f’każ bħal dak inkwistjoni, modifika ta’ skema ta’ għajnuna li hija suġġetta (fil-prinċipju) għal notifika skont l-Artikolu 108(3) TFUE?
            
         
               2.
            
            
               Fil-kuntest tal-applikazzjoni tar-Regolament tal-Kummissjoni (KE) Nru 800/2008 (1) tas-6 ta’ Awwissu 2008 (Regolament għal Eżenzjoni Ġenerali Sħiħa), il-projbizzjoni ta’ eżekuzzjoni msemmija fl-Artikolu 108(3) TFUE tista’, fil-każ ta’ difett formali, trendi inapplikabbli restrizzjoni ta’ skema ta’ għajnuna awtorizzata, b’mod li l-Istat Membru jkun marbut, minħabba l-projbizzjoni ta’ eżekuzzjoni, iħallas għajnuna lil ċerti benefiċjarji (“obbligu ta’ implementazzjoni”)?
            
         
               3a.
            
            
               Leġiżlazzjoni dwar ir-rimbors tat-taxxi fuq l-enerġija bħal dik inkwistjoni, li tistabbilixxi espliċitament, permezz ta’ formola legali ta’ kalkolu, l-ammont ta’ rimbors tat-taxxi fuq l-enerġija, tissodisfa l-kundizzjonijiet meħtieġa mir-Regolament tal-Kummissjoni (UE) Nru 651/2004 (2) tas-17 ta’ Ġunju 2014 li jiddikjara li ċerti kategoriji ta’ għajnuna huma kompatibbli mas-suq intern skont l-Artikoli 107 u 108 tat-Trattat?
            
         
               3b.
            
            
               L-Artikolu 58(1) tar-Regolament (UE) Nru 651/2014 jistabbilixxi eżenzjoni, b’effett minn Jannar 2011, fir-rigward ta’ din il-leġiżlazzjoni dwar ir-rimbors tat-taxxi fuq l-enerġija?
            
         
      (1)  Regolament tal-Kummissjoni (KE) Nru 800/2008 tas-6 ta’ Awwissu 2008 li jiddikjara ċerti kategoriji ta’ għajnuna bħala kompatibbli mas-suq komuni (Regolament għal Eżenzjoni Ġenerali Sħiħa) skond l-Artikoli 87 u 88, ĠU 2008, L 214, p. 3.
   
      (2)  Regolament tal-Kummissjoni (UE) Nru 651/2014 tas-17 ta’ Ġunju 2014 li jiddikjara li ċerti kategoriji ta’ għajnuna huma kompatibbli mas-suq intern skont l-Artikoli 107 u 108 tat-Trattat, ĠU 2014, L 187, p. 1.